paragraph_text: Novinarstvom se počela bavit 1984. godine, radeći kao volonter Radio Sarajeva na mjestu dopisnice iz sjeverne Hercegovine. Najveći dio karijere se bavila radijskim novinarstvom, a radila je kao izvjestiteljica na Radiju BiH do 1994. godine, u sarajevskom Oslobođenju, pisala je za zagrebački Tjednik, radila kao dopisnica za agenciju Beta iz Beograda, bosanskohercegovačke Dane itd. Osim toga, obnašala je i dužnost glavne tajnice Nezavisne unije profesionalnih novinara BiH, urednice emisije „Radio Arena“ na BH Radiju 1, predavačice u školi novinarstva, trenerice u području komunikacija i odnosa s javnošću, radila kao projektna menadžerica za radijske projekte u Danskom vijeću za izbjeglice (Danish Refugee Council) i brojnim drugim dužnostima u području novinarstva i medija uopće. Danas radi kao generalna tajnica Udruge BH novinari.